Predmet: Varovanje ljudi in premoženja v skladišču SND Ortnek

Številka ODOS: 4302-0009/2021

**POGOJI ZA UGOTAVLJANJE SPOSOBNOSTI IN USPOSOBLJENOSTI PONUDNIKA**

Ponudnik mora izpolnjevati vse v tem obrazcu navedene pogoje.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ***Enotni evropski dokument v zvezi z oddajo javnega naročila -* ESPD**, ki predstavlja lastno izjavo, kot predhodni dokaz v zvezi s točko 1. Razlogi za izključitev: od A do D in točko 2. Pogoji za sodelovanje: od A do C in točko 3. Drugi pogoji: od A do C.

Zaželeno je, da gospodarski subjekt v obrazcu ESPD navede vse informacije, na podlagi katerih bo naročnik potrdila ali druge informacije pridobil v nacionalni bazi podatkov, mora pa v obrazcu ESPD podati soglasje, da dokazila pridobi naročnik.

Naročnik lahko pred oddajo javnega naročila od ponudnika zahteva, da predloži dokazila (potrdila, izjave, kopije dovoljenj) kot dokaz neobstoja razlogov za izključitev in kot dokaz izpolnjevanja pogojev za sodelovanje iz teh pogojev za ugotavljanje sposobnosti in usposobljenosti ponudnika.

Gospodarski subjekt lahko dokazila o neobstoju razlogov za izključitev in dokazila o izpolnjevanju pogojev za sodelovanje predloži tudi sam. Naročnik si pridržuje pravico do preveritve verodostojnosti predloženih dokazil pri izdajatelju teh.

V kolikor ponudnik nima sedeža v Republiki Sloveniji in ne more pridobiti in predložiti zahtevanih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

1. **RAZLOGI ZA IZKLJUČITEV:**

Naročnik bo iz postopka javnega naročanja izključil ponudnika, če:

1. **Razlogi, povezani s kazenskimi obsodbami**

* je bila proti ponudniku ali osebi, ki je članica upravnega, vodstvenega ali nadzornega organa tega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj iz 1. odstavka 75. člena ZJN-3 (Člen 57(1) Direktive 2014/24/EU je v nacionalno zakonodajo prenesen s prvim odstavkom 75. člena ZJN-3 in določa dejanja, ki imajo elemente naštetih 43 kaznivih dejanj po KZ-1. Razlogi v ESPD, ki jih določa člen 57(1) Direktive 2014/24/EU, in zadnji - 7. razlog, ki je določen v nacionalni zakonodaji, v celoti zajema razlog za izključitev, kot je opredeljen v prvem odstavku 75. člena ZJN-3 in ki se uporablja pri oddaji javnega naročila):
* terorizem (108.člen KZ-1),
* financiranje terorizma (109.člen KZ-1),
* ščuvanje in javno poveličevanje terorističnih dejanj (110.člen KZ-1),
* novačenje in usposabljanje za terorizem (111.člen KZ-1),
* spravljanje v suženjsko razmerje (112.člen KZ-1),
* trgovina z ljudmi (113.člen KZ-1),
* sprejemanje podkupnine pri volitvah (157.člen KZ-1),
* kršitev temeljnih pravic delavcev (196.člen KZ-1),
* goljufija (211.člen KZ-1),
* protipravno omejevanje konkurence (225.člen KZ-1),
* povzročitev stečaja z goljufijo ali nevestnim poslovanjem (226.člen KZ-1),
* oškodovanje upnikov (227. člen KZ-1),
* poslovna goljufija (228. člen KZ-1),
* goljufija na škodo Evropske unije (229. člen KZ-1),
* preslepitev pri pridobitvi in uporabi posojila ali ugodnosti (230. člen KZ-1),
* preslepitev pri poslovanju z vrednostnimi papirji (231. člen KZ-1),
* preslepitev kupcev (232. člen KZ-1),
* neupravičena uporaba tuje oznake ali modela (233. člen KZ-1),
* neupravičena uporaba tujega izuma ali topografije (234. člen KZ-1),
* ponareditev ali uničenje poslovnih listin (235. člen KZ-1),
* izdaja in neupravičena pridobitev poslovne skrivnosti (236. člen KZ-1),
* zloraba informacijskega sistema (237. člen KZ-1),
* zloraba notranje informacije (238. člen KZ-1),
* zloraba trga finančnih instrumentov (239. člen KZ-1),
* zloraba položaja ali zaupanja pri gospodarski dejavnosti (240. člen KZ-1),
* nedovoljeno sprejemanje daril (241. člen KZ-1),
* nedovoljeno dajanje daril (242. člen KZ-1),
* ponarejanje denarja (243. člen KZ-1),
* ponarejanje in uporaba ponarejenih vrednotnic ali vrednostnih papirjev (244. člen KZ-1),
* pranje denarja (245. člen KZ-1),
* zloraba negotovinskega plačilnega sredstva (246. člen KZ-1),
* uporaba ponarejenega negotovinskega plačilnega sredstva (247. člen KZ-1),
* izdelava, pridobitev in odtujitev pripomočkov za ponarejanje (248. člen KZ-1),
* davčna zatajitev (249. člen KZ-1),
* tihotapstvo (250. člen KZ-1),
* zloraba uradnega položaja ali uradnih pravic (257.člen KZ-1),
* oškodovanje javnih sredstev (257.a člen KZ-1),
* izdaja tajnih podatkov (260. člen KZ-1),
* jemanje podkupnine (261. člen KZ-1),
* dajanje podkupnine (262. člen KZ-1),
* sprejemanje koristi za nezakonito posredovanje (263. člen KZ-1),
* dajanje daril za nezakonito posredovanje (264. člen KZ-1),
* hudodelsko združevanje (294. člen KZ-1).

DOKAZILO: ***Izpolnjen obrazec ESPD (v »Del III: Razlogi za izključitev, Oddelek A. Razlogi, povezani s kazenskimi obsodbami«) za vse gospodarske subjekte v ponudbi in podpisane izjave za pridobitev podatkov (obrazec OBR – 2.07 in OBR – 2.08) za vse gospodarske subjekte in osebe, ki so članice upravnega, vodstvenega ali nadzornega organa posameznega gospodarskega subjekta ali ki imajo pooblastila za zastopanje ali odločanje ali nadzor v posameznih gospodarskih subjektih***

Ponudnik lahko poleg tega v ponudbi predloži še Potrdila iz kazenske evidence Ministrstva za pravosodje za vse gospodarske subjekte v ponudbi ter za vse (fizične) osebe, ki so članice upravnega, vodstvenega ali nadzornega organa vključno z vsemi osebami, ki imajo pooblastila za zastopanje, odločanje ali nadzor v teh gospodarskih subjektih, ki niso starejša od 4 mesecev, šteto od roka za oddajo ponudb.

Ponudnik potrdila iz kazenske evidence, pooblastila pravne osebe in fizičnih oseb priloži v razdelku »**Druge priloge**«.

Naročnik bo obstoj izključitvenega razloga upoštevajoč prakso Državne revizijske komisije (npr. sklep št. 018-129/2019), preveril bodisi na podlagi priloženih potrdil iz kazenske evidence Ministrstva za pravosodje, ki niso starejša od 4 mesecev, in potrdil iz kazenske evidence, ki jih bo na podlagi predloženih pooblastil pridobil naročnik sam po dnevu, ko poteče rok za oddajo ponudb, bodisi na podlagi zaprisežene izjave, dane pred pristojnim sodnim ali upravnim organom, notarjem ali pred pristojno poklicno ali trgovsko organizacijo v matični državi te osebe, ki jo bo ponudnik naročniku predložil naknadno na njegov poziv.*[[1]](#footnote-1)*

1. **Razlogi, povezani s plačilom davkov ali prispevkom za socialno varnost**

* kot gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dneva oddaje ponudbe ali prijave.
* gospodarskemu subjektu se do 31. 12. 2021, skladno z drugim odstavkom 38. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 - ZZUOOP, 175/20 - ZIUOPDVE, 203/20 - ZIUPOPDVE in 15/21 - ZDUOP, v nadaljevanju: ZIUOOPE), dovoli popravni mehanizem v primeru, da je imel gospodarski subjekt na dan, ko je bila oddana ponudba, neizpolnjene obvezne dajatve in druge denarne nedavčne obveznosti, v višini 50 eur ali več, in sicer v državi, v kateri ima sedež (matična država) in državi naročnika (Republiki Sloveniji), če ta ni ista kot država sedeža ali če ni predložil vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe. Naročnik bo ponudniku določil primeren rok, ki ni daljši od 30 dni, v katerem mora ponudnik obveznosti izpolniti. V primeru, da ponudnik v roku, ki ga določi naročnik, obveznosti ne izpolni, ga bo naročnik izključil.

DOKAZILO: ***Izpolnjen obrazec ESPD (v »Del III: Razlogi za izključitev, Oddelek B. Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi.***

1. **Razlogi, povezani z insolventnostjo, nasprotjem interesov ali kršitvijo poklicnih pravil**

* se je nad ponudnikom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami;
* so se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije.

DOKAZILO: ***Izpolnjen obrazec ESPD (v »Del III: Razlogi za izključitev, Oddelek C. Razlogi, povezani z insolventnostjo, nasprotjem interesov ali kršitvijo poklicnih pravil«) za vse gospodarske subjekte v ponudbi.***

1. **Nacionalni razlogi za izključitev**

* je na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
* mu je v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V kolikor je gospodarski subjekt v položaju prekrška iz zgornjega odstavka 2 alineje, lahko naročniku v skladu s Sklepom Ustavnega sodišča RS, št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

DOKAZILO: ***Izpolnjen obrazec ESPD (v »Del III: Razlogi za izključitev, Oddelek D. Nacionalni razlogi za izključitev«) za vse gospodarske subjekte v ponudbi.***

1. **POGOJI ZA SODELOVANJE:**
2. **Ustreznost**

Ponudnik mora imeti veljavno registracijo za opravljanje dejavnosti, ki je predmet naročila v skladu s predpisi in morebitna potrebna dovoljenja za opravljanje dejavnosti.

DOKAZILO: ***Izpolnjen obrazec ESPD (v »Del IV: Pogoji za sodelovanje, Oddelek A. Ustreznost«) vsak gospodarski subjekt v ponudbi za dela, ki jih ponuja v sklopu skupne ponudbe.***

1. **Ekonomski in finančni položaj**
2. Sposoben ponudnik mora imeti ustrezno boniteto, ki jo naročnik zahteva kot pogoj za priznanje ekonomsko finančne sposobnosti za izvedbo predmetnega naročila. Ustrezna boniteta sodelujočih podjetij se ugotavlja po sistemu BASEL II. Naročnik zahteva najmanj: AJPES SB7, Moody's Ba, S&P BB, Fitch BB, BISNODE B. Naročnik bo upošteval tudi bonitetne ocene drugih bonitetnih institucij, ki bodo narejene po sistemu BASEL II in bodo enakovredne zahtevanim ocenam.

DOKAZILO: ***Izpolnjen obrazec ESPD (v »Del IV: Pogoji za sodelovanje, Oddelek B. Ekonomski in finančni položaj«) in predložitev bonitetne ocene (npr. BON-1 obrazec (S.BON-1/P (pravne osebe) oz. S.BON-1/SP (samostojni podjetniki), ki ga izda AJPES oz. potrdilo o bonitetni oceni druge bonitetne institucije, ki izdeluje bonitetne ocene po sistemu BASEL II). Obrazec ne sme biti starejši več kot 30 dni od roka za prejem ponudb za predmetno javno naročilo. V primeru, da ponudnik ne more predložiti bonitetne ocene, mora predložiti dokazila, da je v tekočem letu realiziral prihodke najmanj v višini 5 mio EUR.***

1. Ponudnik mora imeti sklenjeno zavarovanje odgovornosti skladno s 15. členom ZZasV-1 in zahtevami, določenimi v 14. členu osnutka pogodbe, za ves čas trajanja pogodbe in še najmanj 60 dni po izteku pogodbe.

Veljavno zavarovalno dokumentacijo predloži izbrani ponudnik ob podpisu pogodbe. V primeru, da bo ponudnik – izvajalec storitev izvedel s soponudniki in podizvajalci, mora zavarovanje zajemati tudi vse soponudnike in podizvajalce ali pa mora ta imeti sklenjena najmanj enaka zavarovanja, ko je to zahtevano za ponudnika - izvajalca.

DOKAZILO: ***Izpolnjen obrazec ESPD (v »Del IV: Pogoji za sodelovanje, Oddelek B. Ekonomski in finančni položaj«) za vse gospodarske subjekte v ponudbi***

1. **Tehnična in strokovna sposobnost**

Ponudnik mora za pravilnost ponudbe in za uspešno pridobitev posla izpolnjevati naslednje zahteve, ki jih ustrezno in v zahtevanem številu navede v za to predvidenih obrazcih, in sicer:

**Referenca o izvedbi storitve za varovanje ljudi in premoženja:** da je ponudnik v zadnjih treh (3) letih pred rokom za prejem ponudbe, uspešno (kvalitetno, strokovno in v skladu s pogodbo, naročilnico, ipd.), izvedel najmanj dve (2) referenčni storitvi za varovanje ljudi in premoženja, v neprekinjenem obdobju 12 mesecev, v višini najmanj 100.000,00 EUR brez DDV. Referenčni storitvi ponudnik ustrezno navede v seznamu na obrazcu OBR – 2.10.

Ena (1) referenčna storitev mora biti izvedena na podlagi ene (1) sklenjene pogodbe, naročilnice, ipd.

Ponudnik oz. sodelujoče podjetje ne more biti hkrati referenčni naročnik. Naročnik je tretja (pravna) oseba, kar pomeni, da navedene reference v seznamu na obrazcu OBR – 2.10 ne more potrditi ponudnik sam sebi oz. izvajalcu v skupnem nastopu, niti mu jo ne more potrditi podizvajalec.

Pogoj lahko ponudnik izpolni s sodelujočim podjetjem (soponudnik ali podizvajalec).

DOKAZILO: ***Izpolnjen obrazec OBR - 2.10*** (Obrazec se po potrebi prilagodi) in ***Izpolnjen obrazec ESPD (v »Del IV: Pogoji za sodelovanje, Oddelek C. Tehnična in strokovna sposobnost«).***

**Reference o intervencijskem varovanju oseb in premoženja s prenosom signala za vlom ali požar v oddaljenosti 15 minut od kraja izvajanja storitve:** da ponudnik izvaja intervencijsko varovanje oseb in premoženja s prenosom signala za vlom ali požar (tj. odzivni čas od klica do prihod na lokacijo), in sicer na desetih (10) objektih, ki so oddaljeni od kraja izvajanja storitve (SND Ortnek, Ortnek 9, 1316 Ortnek) največ 15 minut. Reference ponudnik ustrezno navede v seznamu na obrazcu OBR – 2.10a.

Za ustrezen referenčni objekt se šteje tisti, na katerem ponudnik vsaj na dan oddaje ponudbe še vedno izvaja intervencijsko varovanje oseb in premoženja s prenosom signala za vlom ali požar v oddaljenosti 15 minut od kraja izvajanja storitve. Pri izračunu oddaljenosti referenčnega objekta, ki ga ponudnik navede v obrazcu OBR – 2.10a, od objekta izvajanja storitve bo naročnik uporabil spletni naslov <https://zemljevid.najdi.si/>, pri katerem bo pri izračunu poti uporabil »Najhitrejša pot z avtom«. Iz izračunane poti je razbrati trajanje poti.

En (1) referenčni objekt pomeni, da se intervencijsko varovanje oseb in premoženja s prenosom signala za vlom ali požar izvaja na podlagi ene (1) sklenjene pogodbe, naročilnice, ipd.

Ponudnik oz. sodelujoče podjetje ne more biti hkrati referenčni naročnik. Naročnik je tretja (pravna) oseba, kar pomeni, da navedene reference v seznamu na obrazcu OBR – 2.10a ne more potrditi ponudnik sam sebi oz. izvajalcu v skupnem nastopu, niti mu ga ne more potrditi podizvajalec.

Pogoj lahko ponudnik izpolni s sodelujočim podjetjem (soponudnik ali podizvajalec).

DOKAZILO: ***Izpolnjen obrazec OBR - 2.10a*** (Obrazec se po potrebi prilagodi) in ***Izpolnjen obrazec ESPD (v »Del IV: Pogoji za sodelovanje, Oddelek C. Tehnična in strokovna sposobnost«).***

**Kadrovska sposobnost:**

da ima ponudnik zaposlene **najmanj 4 osebe**, ki so strokovno usposobljene, in sicer mora oseba izpolnjevati pogoje skladno Zakonom o zasebnem varovanju – ZZasV-1 (Ur. l. RS, št. 17/11):

* + da je stara najmanj 18 let;
  + da ima državljanstvo države članice Evropske unije, Evropskega gospodarskega prostora ali Švicarske konfederacije;
  + da je strokovno usposobljen glede na vrsto del, ki jih bo opravljal skladno s 40. členom ZZasV-1;
  + da je varnostno preverjen in nima varnostnih zadržkov;
  + da mu v obdobju zadnjih dveh let od datuma objave javnega naročila ni bila odvzeta službena izkaznica zaradi kršitev tega zakona;
  + da je zdravstveno in psihično sposoben glede na vrsto del, ki jih bo opravljal;
  + da aktivno obvlada slovenski jezik.
* da ima ponudnik zaposlene **najmanj 4 osebe**, ki so strokovno usposobljene za varnostnika – interventa ter da so te osebe strokovno usposobljene za nošenje in uporabo orožja.

Ponudnik mora imeti zaposlenih skupaj najmanj 8 strokovno usposobljenih oseb, skladno s prvo in drugo alinejo te točke.

Ponudnik mora navedeno zagotavljati ves čas trajanja pogodbe. Ponudnik – izvajalec lahko strokovno usposobljeno osebo (tj. varnostnika) zamenja le s predhodnim soglasjem naročnika. V primeru le – te mora zamenjana strokovna usposobljena oseba izpolnjevati vse zahtevane kadrovske sposobnosti iz razpisne dokumentacije. Naročnik si pridržuje pravico kadarkoli zahtevati zamenjavo strokovno usposobljene osebe brez pojasnila.

Pogoj lahko ponudnik izpolni s sodelujočim podjetjem (soponudnik ali podizvajalec).

DOKAZILO: ***Izpolnjen obrazec OBR - 2.12*** (Obrazec se po potrebi prilagodi) in ***Izpolnjen obrazec ESPD (v »Del IV: Pogoji za sodelovanje, Oddelek C. Tehnična in strokovna sposobnost, Izobrazba in strokovna usposobljenost«) ter naslednja dokazila:***

* obrazec M1 in M3 (v primeru, da je bila narejena sprememba v obveznem socialnem zavarovanju) ali veljavno pogodbo o zaposlitvi,
* veljavna službena izkaznica,
* dokazilo, iz katerega bo razvidno, da je oseba usposobljena za varnostnika – interventa,
* veljavni orožni list – pooblastilo za nošenje orožja,
* veljavno dokazilo, da je varnostnik – intervent strokovno usposobljen po programu strokovnega usposabljanja in izpolnjevanja varnostnega osebja, ki sme skladno ZZasV-1 nositi in uporabljati orožje med neposrednim opravljanjem nalog zasebnega varovanja.

**Licenca za varovanje ljudi in premoženja:** Ponudnik ima veljavno licenco za varovanje ljudi in premoženja.

V primeru, da ponudnik nastopa s sodelujočim podjetjem (soponudnik ali podizvajalec) morajo pogoj izpolniti **vsa sodelujoča podjetja**.

DOKAZILO: ***Izpolnjen obrazec ESPD (v »Del IV: Pogoji za sodelovanje, Oddelek C. Tehnična in strokovna sposobnost, Tehnična sredstva in ukrepi za zagotovitev kakovosti«) ter izjava ponudnika (OBR – 2.12) in predložitev veljavne licence za varovanje ljudi in premoženja.***

**Varnostni nadzorni center:** Ponudnik ima, za ves čas trajanja predmetnega javnega naročila in pogodbe, zagotovljen lasten ali s pogodbo zagotovljen varnostni nadzorni center.

Poleg varovanja ljudi in premoženja mora ponudnik več čas trajanja pogodbe zagotoviti prenos signala z varnostno nadzornim centrom, vključno z obveščanjem naročnika in vpogledom v bazo podatkov o dogodkih.

V primeru, da ponudnik nastopa s sodelujočim podjetjem (soponudnik ali podizvajalec) mora pogoj izpolniti **eden izmed sodelujočega podjetja**.

Ponudnik nudi tudi intervencijo. V primeru interventnega dogodka oz. intervencijskega posega mora varnostnik – intervent na kraj interventnega dogodka (enak kraju izvajanju storitve) prispeti nemudoma oz. najkasneje v 15 minutah od sprožitve tehničnih alarmov oz. od klica varnostnika oz. od klica naročnika.

DOKAZILO: ***Izpolnjen obrazec ESPD (v »Del IV: Pogoji za sodelovanje, Oddelek C. Tehnična in strokovna sposobnost, Tehnična sredstva in ukrepi za zagotovitev kakovosti«) in izjava ponudnika (OBR – 2.12) ter predložitev naslednjih dokazil:***

* pisno dokazilo (licenca) o lastnem varnostnem nadzornem centru oziroma
* v primeru, da ima ponudnik zagotovljen varnostni nadzorni center s pogodbo, mora v ponudbi predložiti veljavno in obojestransko podpisano pogodbo z izvajalcem, ki mu zagotavlja varnostni nadzorni center in podpisano izjavo izvajalca, da mu bo za ves čas trajanja predmetnega javnega naročila zagotavljal varnostni nadzorni center ter veljavno licenca izvajalca o lastnem varnostno nadzornem centru. Izjava ne sme biti starejša več kot 7 dni od roka za prejem ponudb.

1. **DRUGI POGOJI**
2. Ponudnik ni bil pravnomočno kaznovan za prekršek iz 22. člena Zakona o blagovnih rezervah (Uradni list RS, št. 96-2009 – UPB2 in 83/2012).

DOKAZILO: ***Izpolnjen obrazec ESPD (v »Del VI: Zaključek, v Podpisani uradno izjavljam/izjavljamo…«) za vse gospodarske subjekte v ponudbi***

1. Ponudnik nima neizpolnjenih obveznosti do naročnika dalj kot trideset dni (2. odstavek 18. člena Zakona o blagovnih rezervah, Uradni list RS, št. 96-2009 – UPB2 in 83/2012).

DOKAZILO: ***Izpolnjen obrazec ESPD (v »Del VI: Zaključek, v Podpisani uradno izjavljam/izjavljamo…«) za vse gospodarske subjekte v ponudbi.***

1. Ponudnik ni uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11-UPB2 in 158/20) in mu ni na podlagi tega člena prepovedano poslovanje z naročnikom.

DOKAZILO: ***Izpolnjen obrazec ESPD (v »Del VI: Zaključek, v Podpisani dajem/o uradno soglasje…«) za vse gospodarske subjekte v ponudbi.***

1. Ponudniku v zadnjih treh letih od dneva za oddajo ponudbe mu ni bila izrečena globa po zakonu ZZasV-1.

DOKAZILO: ***Izpolnjen obrazec ESPD (v »Del VI: Zaključek, v Podpisani dajem/o uradno soglasje…«) za vse gospodarske subjekte v ponudbi ter predložitev potrdila, izdanega s strani Inšpektorata RS za notranje zadeve.***

**OBRAZEC »ESPD«**

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v ESPD in/ali dokazila, ki ji predloži gospodarski subjekt, morajo biti veljavni.

Gospodarski subjekti naročnikov obrazec ESPD (datoteka XML) uvozijo v spletno stran Portala javnih naročil/ESPD: <http://www.enarocanje.si/ESPD/>, in v njega neposredno vnese zahtevane podatke.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

1. Skladno z Zakonom o interventnih ukrepih za omilitev posledic drugega vala epidemije COVID-19 (Uradni list RS, št. 175/20, v nadaljnjem besedilu: ZIUOPDVE) naročnik do 31. december 2021 kot zadosten dokaz v zvezi z izključitvenim razlogom iz prvega odstavka 75. člena ZJN-3 upošteva tudi 'neoverjeno' izjavo, če kandidat ali ponudnik, iz razlogov povezanih z ukrepi zaradi preprečevanja okužbe s SARS-CoV-2, ne more zagotoviti ustreznih dokazil (tj. overjena izjava) oziroma do teh dokazil iz enakih razlogov ne more dostopati naročnik, kadar jih je dolžan pridobiti sam. Kot zadosten dokaz pa lahko naročnik upošteva tudi izpis iz sodnega ali drugega ustreznega registra, ki ni starejši od štirih mesecev. [↑](#footnote-ref-1)