# 

**POGODBA**

za

|  |
| --- |
| Varovanje ljudi in premoženja v skladišču SND Ortnek |

ki jo sklepajo

**NAROČNIK:**

**Zavod Republike Slovenije za blagovne rezerve,** Dunajska cesta 106, 1000 Ljubljana,

ki ga zastopa direktor Tomi Rumpf

ID za DDV: SI 34375848

Matična številka: 5022959

(v nadaljevanju: naročnik)

in

**IZVAJALEC:**

………………………………………………

ki ga zastopa direktor ……………………

ID za DDV: SI …………………………….

Matična številka:…………………………...

(v nadaljevanju: izvajalec)

kot sledi:

Vsebina

[SPLOŠNE DOLOČBE 3](#_Toc70063795)

[PREDMET POGODBE 3](#_Toc70063796)

[IZVAJANJE STORITEV 3](#_Toc70063797)

[POGODBENA CENA IN PLAČILNI POGOJI 6](#_Toc70063798)

[ZAVAROVANJE ODGOVORNOSTI 7](#_Toc70063799)

[FINANČNO ZAVAROVANJE ZA DOBRO IZVEDBO POGODBENIH OBVEZNOSTI 8](#_Toc70063800)

[SKRBNIKI POGODBE 8](#_Toc70063801)

[POGODBENA KAZEN 9](#_Toc70063802)

[KRŠITVE POGODBENIH DOLOČIL 9](#_Toc70063803)

[RAZVEZNI POGOJ 10](#_Toc70063804)

[TAJNOST PODATKOV 11](#_Toc70063805)

[PROTIKORUPCIJSKA KLAVZULA 11](#_Toc70063806)

[PREHODNA IN KONČNA DOLOČILA 11](#_Toc70063807)

# SPLOŠNE DOLOČBE

1. **člen**

Izvajalec je podjetje ali organizacija sodelujočih podjetij (glavnega izvajalca in ostalih soizvajalcev ter njihovih podizvajalcev), ki so skupaj oddali ponudbo in prevzeli izvedbo del po tej pogodbi. Tako naslavljani »izvajalec« v pogodbi pomeni organizacijo vseh sodelujočih podjetij.

Glavni izvajalec in ostali soizvajalci so sopodpisniki pogodbe z naročnikom in so solidarno odgovorni za izvedbo storitev po tej pogodbi. Podizvajalci niso sopodpisniki pogodbe in tako tudi niso neposredno odgovorni za izvedbo storitev po tej pogodbi oz. za izvedbo njihovih storitev odgovarja glavni izvajalec in ostali soizvajalci.

# PREDMET POGODBE

1. **člen**

S to pogodbo naročnik odda, izvajalec pa sprejme v izvedbo varovanje ljudi in premoženja v skladišču SND Ortnek na osnovi:

* podrobnejši opis predmeta je v OBR - 2.18\_Vrsta in opis gradnje, OBR - 2.19\_Predračun;
* razpisna dokumentacija naročnika, številka ODOS: 4302-0009/2021 (Evid. št. JN: 2021-145);
* objave na Portalu javnih naročil pod št. ……………….. dne …………….., na portalu eJN in na spletni strani naročnika;
* obvestila o oddaji javnega naročila št. ……………. z dne ……………….

Razpisna in ponudbena dokumentacija sta smiselni sestavni del te pogodbe.

# IZVAJANJE STORITEV

1. **člen**

Storitve se bodo izvajale na naslovu: Skladišče naftnih derivatov v Ortneku (SND Ortnek), Ortnek 9, 1316 Ortnek.

1. **člen**

Pogodba se sklepa za obdobje 3 let, šteto od dne njene sklenitve.

Naročnik si pridržuje pravico do odstopa od pogodbe pred potekom obdobja iz prejšnjega odstavka, če v posameznem sprejetem letnem proračunu nima zagotovljenih zadostnih pravic porabe sredstev. Odstop učinkuje 30. dan od prejema odstopne izjave posredovane s priporočeno pošto.

Storitev se izvaja vse dni v letu, 24 ur na dan.

Izvajalec storitve izvaja z naslednjimi soizvajalci oz. podizvajalci ……… */podatek se vpiše pri sklepanju pogodbe, podlaga 11. člen ZZasV-1/*, pri čemer imajo vsi navedeni subjekti pridobljene vse ustrezne licence za izvajanje pogodbenih storitev.

1. **člen**

Izvajalec, za ves čas trajanja pogodbe, zagotavlja stalnost kadrovske zasedbe in zagotavlja stalno prisotnost strokovno usposobljene osebe (v nadaljevanju: varnostnika), ki izpolnjujejo vse zahtevane pogoje iz razpisne dokumentacije, in sicer najmanj 4 osebe, ki so strokovno usposobljene skladno Zakonom o zasebnem varovanju – ZZasV – 1 (Ur. l. RS, št. 17/11) in najmanj 4 osebe, ki so strokovno usposobljene za varnostnika – interventa ter da so te osebe strokovno usposobljene za nošenje in uporabo orožja.

Kader, ki na lokaciji naročnika izvaja storitve iz te pogodbe, je poimensko nominiran v ponudbi izvajalca (OBR – 2.12). Izvajalec lahko posamezen kader zamenja le s predhodnim pisnim soglasjem naročnika. Nov varnostnik mora izpolnjevati vse zahteve v zvezi s kadrovsko sposobnostjo iz razpisne dokumentacije.

Ob vsakem predlogu menjave mora izvajalec naročniku predložiti dokumente, ki so bili skladno z razpisno dokumentacijo zahtevani za strokovno usposobljen kader.

V kolikor je izvajalec iz naslova merila za izbor »Delovne razmere ponudnika« iz razpisne dokumentacije dobil dodatne točke, ker je v ponudbi navedel, da ima nominirane varnostnike zaposlene za nedoločen čas s polnim delovnim časom, je dolžan ves čas trajanja pogodbe to število varnostnikov zaposlenih za nedoločen čas s polnim delovnim časom vzdrževati (upošteva se samo število zaposlitev znotraj imenovane kadrovske zasedbe).

Naročnik lahko kadarkoli brez pojasnila zahteva zamenjavo posameznega varnostnika.

1. **člen**

Izvajalec ves čas trajanja pogodbe zagotavlja lasten ali s pogodbo zagotovljen varnostni nadzorni center, skladno s pogoji določenimi v razpisni dokumentaciji.

V kolikor je izvajalec iz naslova merila za izbor »Varnostni nadzorni center« iz razpisne dokumentacije dobil dodatne točke, ker je v ponudbi navedel, da ima lasten varnostni nadzorni center, je dolžan ves čas trajanja pogodbe zagotavljati lasten nadzorni center.

Poleg varovanja ljudi in premoženja izvajalec več čas trajanja pogodbe zagotovlja prenos signala z varnostno nadzornim centrom, vključno z obveščanjem naročnika in vpogledom v bazo podatkov o dogodkih.

Izvajalec mora v primeru interventnega dogodka oz. intervencijskega posega zagotoviti varnostnika – interventa. V primeru takega dogodka mora varnostnik – intervent na kraj interventnega dogodka (to je kraj izvajanja storitve) prispeti nemudoma oz. najkasneje v 15 minutah od sprožitve tehničnih alarmov oz. od klica varnostnika oz. od klica naročnika.

Varnostni nadzorni center izvajalca je naročniku dosegljiv vse dni v letu, 24 ur na dan, in sicer na tel. št.: \_\_\_\_\_\_\_\_\_\_\_\_\_\_\_\_\_\_ in e-mail naslovu: \_\_\_\_\_\_\_\_\_\_\_\_\_\_\_.

1. **člen**

Naročnik se obvezuje, da bo:

* izvajalca uvedel v delo, in sicer najkasneje v 2 delovnih dneh od izpolnitve zahtev iz 14. in 15. člena te pogodbe;
* varnostnikom omogočil neoviran dostop do objektov in naprav, ki so predmet izvajanja storitev po tej pogodbi;
* tekoče obveščal izvajalca o vseh spremembah in na novo nastalih situacijah, ki bi utegnile vplivati na izvršitev prevzetega obsega storitev;
* v roku poravnal izstavljene račune za opravljene storitve.

1. **člen**

Izvajalec se obvezuje, da bo:

* prevzeta dela po tej pogodbi opravil strokovno, vestno in kvalitetno, v skladu z veljavnimi tehničnimi predpisi, standardi, pravili stroke in dobrimi običaji solidnega izvajalca tako, da pred pričetkom opravljanja storitev po tej pogodbi bosta zagotovljeni varnost in funkcionalnost;
* naročniku predložil fotokopijo zavarovalne dokumentacije o zavarovanju odgovornosti, skladno z določili ZZasV – 1, 14. členom te pogodbe in drugimi predpisi;
* predal naročniku finančno zavarovanje za dobro izvedbo posla, skladno s 15. členom te pogodbe;
* podpisal sporazum za varno delo in navodila za varno delo;
* varoval premoženje naročnika kvalitetno, vestno in pošteno, v skladu z veljavnimi predpisi, standardi in pravili stroke ter v skladu z načrtom operativnega varovanja premoženja, ki ga podpišeta izvajalec in naročnik;
* skladno z zakonodajo in morebitnimi spremembami, ki lahko vplivajo na varovanje predmeta izvajanja storitev, po tej pogodbi, prevzema odgovornost za dopolnjevanje in spreminjanje načrta operativnega varovanja premoženja, katerega potrdita naročnik in izvajalec;
* sam poskrbel za delovno opremo svojih delavcev;
* organiziral, usmerjal in nadzoroval delo svojih delavcev na varovanem območju;
* na lastne stroške sprotno izobraževal delavce s področja varovanja;
* dela izvajal skladno z navodili in zahtevami pooblaščene osebe naročnika oz. vodje skladišča v smislu varstva pri delu in požarnega varstva in upoštevanja delovnega procesa,
* izključno sam skrbel in odgovarjal za spoštovanje zakonskih določil za varno delo in požarno varnost;
* dela izvajal tako, da v nobenem primeru ne bo moteno obratovanje skladišča in da ne bo prišlo do poškodb na obstoječih objektih, napravah in napeljavah;
* aktivno sodeloval z naročnikom v prid kvalitetnemu izvajanju storitev;
* po pozivu naročnika izvršil vse morebitne dopolnitve, odprave pomanjkljivosti in spremembe v obsegu izvajanja storitev, če je ugotovljeno, da je pomanjkljivo opravil prevzeto storitev;
* nudil intervencijo oz. zagotovil varnostnika – interventa v primeru interventnega dogodka oz. intervencijskega posega;
* naročnika sproti pisno obveščal o tekočih problemih in nastalih situacijah, ki bi utegnile vplivati na izvršitev pogodbenih obveznosti;
* varoval poslovno skrivnost naročnika in njegovih poslovnih partnerjev ter tudi tajnost vseh tehničnih podlog, tehnoloških postopkov in ostalih informacij;
* upošteval zakonske določbe in vsa veljavna naročnikova pravila za varovanje in zaščito, s katerim se je izvajalec dolžan seznaniti ob podpisu pogodbe.

Izvajalec odgovarja naročniku in tretjim osebam za vso škodo, ki jo povzročijo njegovi delavci (vključno zaposleni varnostniki).

1. **člen**

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih storitev.

1. **člen**

Naročnik ima pravico izvajati nadzor nad delom izvajalca po tej pogodbi.

Naročnik lahko izvede nadzorstveni pregled zaradi preverjanja katerekoli izvajalčeve obveznosti po tej pogodbi, vključno s preverjanjem, in sicer, če izvajalec:

* opravlja storitev po tej pogodbi v skladu z zahtevami iz te pogodbe;
* izvaja oziroma upošteva tehnične in druge varnostne ukrepe glede varovanja podatkov ali kakovosti izvedenih storitev;
* spoštuje finančne predpise v pomenu revizijskega nadzora oziroma;
* upošteva predpise, ki se uporabljajo za storitve, ki so predmet te pogodbe.

# POGODBENA CENA IN PLAČILNI POGOJI

1. **člen**

|  |  |
| --- | --- |
| **SKUPNA PREDVIDENA POGODBENA VREDNOST ZA 3 LETA brez DDV:** |  |
| **22 % DDV:** |  |
| **SKUPNA PREDVIDENA POGODBENA VREDNOST ZA 3 LETA z DDV:** |  |

Cene na enoto so določene v obrazcu OBR – 2.19 in so izražene v eurih (EUR), brez DDV in fiksne za celotno obdobje trajanja pogodbe ter vključujejo vse stroške povezane z realizacijo predmeta pogodbe.

V primeru interventnega dogodka oz. intervencijskega posega je cena na enoto (tj. cena/EM) enega (1) interventnega dogodka oz. intervencijskega posega določena v obrazcu OBR – 2.19. V ceno na enoto (cena/EM) je vključen tudi varnostnik - intervent. Cene na enoto interventnega dogodka oz. intervencijskega posega so izražene v eurih (EUR), brez DDV in so fiksne za celotno trajanje pogodbe.

Izvajalec je upravičen do letne uskladitve pogodbenih cen skladno z rastjo minimalne plače v Republiki Sloveniji. V tem primeru se lahko cene dvignejo za 90% količnika povišanja minimalne plače. Pogodbeni stranki v pisnem aneksu določita tudi datum pričetka obračunavanja storitev z usklajenimi pogodbenimi cenami, pri čemer to ne more biti pred dnem, ko se prične uporabljati predpisana minimalna plača, ki je bila podlaga za uskladitev pogodbenih cen. Izvajalec mora uskladitev cen skladno s tem odstavkom za tekoče leto predlagati najpozneje do 10. 1. tekočega leta oz. če predpis o minimalni plači do tega dne še ni objavljen, najpozneje v 30 dneh po objavi zadevnega predpisa, sicer pravico do uskladitve cen za to leto izgubi. Določila tega odstavka se smiselno uporabljajo tudi v primeru znižanja zakonsko določene minimalne plače, v tem primeru lahko predlog za znižanje pogodbenih cen poda tudi naročnik.

Izvajalec, razen do povišanja pogodbenih cen, kot je določeno v predhodnem odstavku, ni upravičen do nobenih dodatnih plačil ali drugih podražitev in mora v okviru pogodbene cene zagotavljati izvajanje storitev za celoten čas trajanja pogodbe.

1. **člen**

Izvajalec izstavi račun naročniku 8. dne v mesecu za pretekli mesec. Izvajalec mora k računu priložiti mesečni obračun opravljenih del, ki je potrjen s strani vodje skladišča. Račun se mora sklicevati na številko te pogodbe.

V primeru, da račun ne bo pravilno izstavljen oz. ne bo k računu priložen potrjen mesečni obračun opravljenih del, ga bo naročnik zavrnil.

Izvajalec vse račune naročniku pošilja izključno v elektronski obliki (e-račun).

V primeru zamude plačila s strani naročnika, lahko izvajalec obračuna zakonske zamudne obresti. Vse dokler račun ni izstavljen v skladu z določili te pogodbe, naročnik ni v zamudi.

V primeru kakršnih koli odprtih postavk – terjatev naročnika do izvajalca, si naročnik pridržuje zneske plačil obveznosti do izvajalca po tej pogodbi pobotati.

Naročnik ne dovoljuje asignacij plačil, niti prenosa terjatev iz te pogodbe na tretje osebe.

1. **člen**

Rok plačila računa je 30. dan od dneva prejetja e-računa, ki je izstavljen skladno z določili iz 12. člena te pogodbe, na račun izvajalca:

|  |  |
| --- | --- |
| Številka TRR | TRR odprt pri banki |
|  |  |

in na račun sodelujočega podjetja */se uporabi v primeru, da izvajalec nastopa s partnerjem in podizvajalcem, ki zahteva neposredno plačilo/*, in sicer:

|  |  |  |
| --- | --- | --- |
| Naziv sodelujočega podjetja: | Številka TRR | TRR odprt pri banki |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Računi morajo biti pripravljeni tako da bo lahko naročnik izvedel plačila vsem sodelujočim podjetjem. Računu mora biti priložena specifikacija opravljenih storitev oz. del.

# ZAVAROVANJE ODGOVORNOSTI

1. **člen**

Izvajalec odgovarja za neposredno škodo, ki nastane naročniku in tretjim osebam in izvirajo

iz njegovega dela in njegovih pogodbenih obveznosti.

V skladu s 15. členom ZZasV-1 mora izvajalec imeti sklenjeno zavarovanje odgovornosti za obdobje trajanja te pogodbe in še najmanj 60 dni po izteku te pogodbe in mora vključevati tudi zavarovanje splošne civilne odgovornosti iz dejavnosti (vključno z delodajalčevo odgovornostjo do delavcev) in zavarovanje poklicne odgovornosti (strokovne napake); z razširitvijo zavarovalnega kritja za zahtevke zaradi škode na stvareh, ki jih ima izvajalec kakorkoli na skrbi (hramba, obdelava, predelava ipd.); zaradi škode na stvareh, če je vzrok škode bodisi v delu na njih bodisi v delu z njimi (predmet ali sredstvo obdelave, predelave, preizkušanja ipd.) in za škode povzročene zaradi ekoloških škod. Prav tako morajo biti v zavarovanje odgovornosti vključeni tisti nevarnostni viri, za katere zavarovalni pogoji ali veljavni premijski sistemi zavarovalnice, glede na zahteve določene v tem členu, določajo posebno ali doplačilno premijo.

Zavarovanje odgovornosti mora biti sklenjeno po vsakokratnem posameznem škodnem dogodku, in sicer:

* za škodo (vključno poškodba, uničenje, okvara, izguba ali izginitev) na stvareh z zavarovalno vsoto najmanj do 1.000.000 EUR;
* za poškodovanje, obolenje in smrt oseb s podlimitom zavarovalnega kritja najmanj v višini 300.000 EUR;
* za čisto premoženjsko škodo s podlimitom zavarovalnega kritja najmanj v višini 100.000 EUR in za ekološke škode s podlimitom zavarovalnega kritja najmanj v višini 50.000 EUR.

Dovoljena je odbitna franšiza največ 10% (deset odstotkov) od dajatev zavarovalnice, vendar v absolutni vrednosti največ 10.000 EUR. V primeru sklenitve zavarovanja odgovornosti z dovoljeno franšizo, če to zavarovalnica omogoča na polici in/ali prilogi smiselno navede: "Zavarovalnica obravnava in obračuna vse zavarovalne zahtevke ter izplača odškodnino in nato zavarovanca pozove k plačilu dogovorjene franšize. Zavarovalec pa plača zavarovalnici dogovorjeno franšizo 30. (trideseti) dan po prejemu poziva."

V kolikor je zavarovanje odgovornosti sklenjeno samo za storitve po tej pogodbi je dovoljen letni agregat v višini zavarovalne vsote, v nasprotnem primeru pa najmanj v višini trikratnika zavarovalne vsote. V primeru zmanjšanja letnega agregata za več kot 25 % mora izvajalec predložiti dokazila o sklenjenem zavarovanju v višini dovoljenega letnega agregata.

Če je v času veljavnosti pogodbe prišlo do dogodka, ki ima lahko za posledico uveljavljanje zavarovanja odgovornosti in zavarovanje ni sklenjeno na način, da je kot sprožilec zavarovalnega kritja določen nastanek škodnega dogodka, mora izvajalec podaljšati zavarovanje še za 34 mesecev od poteka te pogodbe, ali predložiti novo zavarovanje za navedeno obdobje.

Izvajalec se zavezuje izročiti naročniku fotokopijo vsakokratne veljavne zavarovalne dokumentacije za v zgornjih odstavkih tega člena navedena zavarovanja.

Če izvajalec ne izpolni navedenih obveznosti v tem členu, lahko naročnik brez obrazložitve izvajalcu unovči finančno zavarovanje za dobro izvedbo pogodbenih obveznosti.

Izvajalec je naročniku odgovoren za morebitno povzročeno škodo po določilih Obligacijskega zakonika.

Izvajalec se zavezuje skleniti v skladu s svojimi standardi tudi zavarovanje svojega premoženja in premoženjskih interesov najmanj za običajna zavarovarljiva tveganja.

V primeru, da izvajalec izvaja pogodbo s soizvajalci ali podizvajalci, morajo vsa zavarovanja po tem členu zajemati tudi vse soizvajalce in podizvajalce ali pa morajo ti imeti sklenjena najmanj enaka zavarovanja, kot je to zahtevano za izvajalca.

# FINANČNO ZAVAROVANJE ZA DOBRO IZVEDBO POGODBENIH OBVEZNOSTI

1. **člen**

Izvajalec se zavezuje v 10 dneh po podpisu te pogodbe kot pogoj za njeno veljavnost naročniku predložiti finančno zavarovanje za dobro izvedbo pogodbenih obveznosti v višini deset procentov (10 %) skupne predvidene pogodbene vrednosti za 3 leta z DDV, z rokom veljavnosti šestdeset (60) dni daljšim od pogodbenega roka izvedbe storitve, in sicer v eni izmed naslednjih oblik in skladno z vzorci iz razpisne dokumentacije:

* bančna garancija prvovrstne banke ali
* kavcijsko zavarovanje prvovrstne zavarovalnice.

1. **člen**

Naročnik unovči finančno zavarovanje za dobro izvedbo pogodbenih obveznosti v primeru neizpolnitve ali nepravilne izpolnitve pogodbenih obveznosti, poleg tega pa je izvajalec dolžan naročniku poravnati tudi vso nastalo škodo, ki presega vrednost finančnega zavarovanja.

# SKRBNIKI POGODBE

1. **člen**

Predstavnik naročnika po tej pogodbi je \_\_\_\_\_\_\_\_\_\_\_\_ (tel.: \_\_\_\_\_\_\_\_\_\_, e-mail:\_\_\_\_\_\_\_\_\_\_\_\_\_\_), ki je pooblaščen, da zastopa naročnika v vseh vprašanjih, ki zadevajo dela in storitve po tej pogodbi.

Predstavnik izvajalca po tej pogodbi je \_\_\_\_\_\_\_\_\_\_\_\_\_\_\_ (tel.:\_\_\_\_\_\_\_\_\_\_\_\_\_\_\_, e-mail:\_\_\_\_\_\_\_\_\_\_\_\_\_\_\_\_), ki je pooblaščena, da zastopa izvajalca v vseh vprašanjih, ki zadevajo dela in storitve po tej pogodbi.

# POGODBENA KAZEN

1. **člen**

Za vsako uro zamude, ko varnostnika ni naslovu izvajanja storitve skladno s to pogodbo, bo naročnik izvajalcu zaračunal pogodbeno kazen v višini 20 EUR za vsako uro zamude. Pogodbena kazen se za odsotnost, ki je krajša od ene ure, sorazmerno preračuna glede na čas, ko varnostnika ni na delovnem mestu.

Za vsako začeto minuto zamude (odzivni čas), ko varnostnika - interventa ni naslovu interventenga dogodka oz. intervencijskega posega, skladno s to pogodbo, bo naročnik izvajalcu zaračunal pogodbeno kazen v višini 10 EUR. Zamuda se lahko zgodi samo 1-krat v času trajanja pogodbe in ta ne sme trajati več kot 5 minut. V primeru, da bo do zamude prišlo več kot 1-krat ali da bo zamuda trajala več kot 5 minut, si naročnik pridržuje pravico unovčiti finančno zavarovanje za dobro izvedbo pogodbenih obveznosti in odstopiti od te pogodbe.

# KRŠITVE POGODBENIH DOLOČIL

1. **člen**

V primeru, da:

* izvajalec v predpisanem roku naročniku ne predloži zavarovalne dokumentacije iz 14. člena te pogodbe in finančnega zavarovanja za dobro izvedbo del iz 15. člena te pogodbe;
* se nad njim ali enem izmed sodelujočih podjetij uvede postopek stečaja ali likvidacije ali postane plačilno nesposoben in ga preostala sodelujoča podjetja ne nadomestijo z ustreznim novim podjetjem;

lahko naročnik odstopi od te pogodbe brez odpovednega roka in brez stroškov izvajalca povezanih z odpovedjo te pogodbe. V tem primeru naročnik na celoten znesek unovči finančno zavarovanje za dobro izvedbo posla, izvajalec pa je dolžan plačati tudi vso škodo, ki jo s svojim ravnanjem povzroči naročniku.

Naročnik lahko odstopi od pogodbe tudi v drugih primerih, ki so izrecno določeni s to pogodbo, ter v primeru, da izvajalec krši druga določila te pogodbe. V primeru kršitev drugih določil te pogodbe, naročnik izvajalca najprej opozori na to in mu določi primeren rok za izpolnitev pogodbenih obveznosti oz. odpravo pomanjkljivosti. Če izvajalec pogodbenih obveznosti ne izpolni oz. kršitve ter njenih posledic ne odpravi niti v dodatnem roku, ki mu ga v pisnem ali elektronskem pozivu določil naročnik oz. od njega pooblaščena oseba, sme naročnik pogodbo pisno odpovedati z odpovednim rokom 30 dni in unovčiti finančno zavarovanje za dobro izvedbo posla.

Naročnik lahko pogodbo odpove z odpovednim rokom 30 dni tudi, če se spremeni organizacija naročnika in predmeta naročila ne potrebuje več ali če naročnik za storitve, ki so predmet te pogodbe, izvede nov postopek oddaje javnega naročila.

Naročnik v primeru upravičenega odstopa od pogodbe oz. odstopa, ki je urejen s to pogodbo, izvajalcu poravna vse račune za pogodbene storitve, ki jih ta opravlja do poteka odpovednega roka, morebitnih drugih plačil, stroškov ali kakršnih koli drugih nadomestil pa izvajalec od naročnika ne more zahtevati.

# RAZVEZNI POGOJ

1. **člen**

Naročnik bo po izteku vsakih šest mesecev od sklenitve te pogodbe in v nadaljevanju po vsakem izteku nadaljnjih šest mesecev preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1. da izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;
2. da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
3. da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali
* v zvezi z zaposlovanjem na črno,

za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Če je izvajalec ali njegov podizvajalec pravna oseba, s sedežem v drugi državi članici ali tretji državi mora izvajalec zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena. (ta odstavek v pogodbi ostane če je izvajalec/podizvajalec s sedežem izven Slovenije oziroma ostane v delu, ki se nanaša na podizvajalce)

1. **člen**

V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih dni po prejemu obvestila iz prejšnjega odstavka zamenja podizvajalca v skladu s 94. členom Zakona o javnem naročanju (Uradni list RS, št. 91/15 in 14/18; ZJN-3) in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

1. **člen**

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 20. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

# TAJNOST PODATKOV

1. **člen**

Zaradi posebnega statusa naročnika, ki izvaja dve posebni javni gospodarski službi za državo in je lastnik objektov posebnega državnega pomena, ki so pomembni tudi za obrambo države, mora izvajalec vse, v postopku oddaje javnega naročila in izvedbe, pridobljene podatke varovati kot poslovno skrivnost.

1. **člen**

Izvajalec ne sme samovoljno s pridobljenimi podatki, dokumentacijo, fotografijami in ostalim operirati pri svojih nadaljnjih komercialnih in drugih aktivnostih.

# PROTIKORUPCIJSKA KLAVZULA

1. **člen**

Ta pogodba je nična, če kdo v imenu ali na račun druge pogodbene stranke, poslovodnemu osebju in/ali kateremukoli zaposlenemu pri naročniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi poslovodnemu osebju in/ali kateremukoli zaposlenemu pri naročniku ali posredniku organa ali organizacije iz javnega sektorja, drugi pogodbeni stranki ali njegovemu predstavniku, zastopniku, posredniku.

# PREHODNA IN KONČNA DOLOČILA

1. **člen**

##### Za vse, kar ni zajeto s to pogodbo veljajo določila obligacijskega zakonika, zakona o blagovnih rezervah in drugih veljavnih predpisov.

1. **člen**

Morebitne spore bosta pogodbeni stranki reševali sporazumno. V primeru, da do  
sporazuma ne bi prišlo, je za reševanje sporov po tej pogodbi pristojno sodišče v Ljubljani.

1. **člen**

Pogodba je podpisana v toliko originalnih izvodih, da vsak njen podpisnik prejme po dva originalna izvoda.

1. **člen**

Pogodba je sklenjena z dnem podpisa obeh pogodbenih strank in prične veljati pod pogojem, da je predloženo finančno zavarovanje za dobro izvedbo pogodbenih obveznosti iz 15. člena te pogodbe in zavarovalna dokumentacija iz 14. člena te pogodbe.

|  |  |
| --- | --- |
| IZVAJALEC  …………………………..  direktor | NAROČNIK  Tomi RUMPF  direktor |
| ………………………….  Številka pogodbe: \_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_ | ZAVOD REPUBLIKE SLOVENIJE ZA BLAGOVNE REZERVE  Številka pogodbe: \_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_ |